PMIndiaData/PMIndiaSum huggingface dataset:
కేవ‌డియా లో సాంకేతిక విజ్ఞాన ప్ర‌ద‌ర్శ‌న స్థలి ని ప్రారంభించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ గుజ‌రాత్ లోని కేవ‌డియా లో ఏర్పాటైన సాంకేతిక విజ్ఞాన ప్ర‌ద‌ర్శ‌న స్థ‌లాన్ని ఈ రోజు న ప్రారంభించారు. అక్క‌డ పోలీసు బలగాలు మ‌రియు అర్థ సైనిక బ‌ల‌గాల ద్వారా మార‌ణాయుధాలు మ‌రియు ఇత‌ర ఆయుధాల తో స‌హా అధునాత‌న సాంకేతిక ప‌రిజ్ఞానాన్ని క‌ళ్ళ‌ కు క‌ట్టే వివిధ వ‌స్తువు లను ప్ర‌ద‌ర్శిస్తున్నారు. విమాన‌యాన భ‌ద్ర‌త‌, బ‌ల‌గాల ఆధునికీక‌ర‌ణ‌, డిజిట‌ల్ కార్య‌క్ర‌మాలు వంటి వివిధ ఇతివృత్తాలు ప్ర‌ధాన వ‌స్తువు గా సిఐఎస్ఎఫ్‌, సిఆర్‌ పిఎఫ్‌, బిఎస్ఎఫ్‌, ఎన్ఎస్‌జి మ‌రియు రాష్ట్ర పోలీసు ద‌ళాలు త‌మ త‌మ అధునాత‌న సాంకేతిక‌త ల‌ను ప్ర‌ద‌ర్శ‌న కు ఉంచాయి. సిఐఎస్ఎఫ్ ఎంచుకొన్న ఇతివృత్తం ప్ర‌ధానం గా విమానాశ్ర‌యాల లో ముఖాల శీఘ్రతర గుర్తింపు నకు సంబంధించిన సాంకేతిక విజ్ఞానం పై శ్ర‌ద్ధ వ‌హిస్తూన్న‌ ఏకీకృత అధునాత‌న సాంకేతిక ప‌రిజ్ఞానం పై కేంద్రితం కాగా, ఎన్ఎస్‌జి యేమో సెక్యూరిటీ కిట్ ల‌ను, అధునాత‌న ఆయుధ సామ‌గ్రి తో పాటు రిమోట్ కంట్రోల్ స‌హాయం తో న‌డిచే సామాగ్రి ని, ఇంకా వాహ‌నాల ను ప్ర‌ద‌ర్శిస్తోంది. దేశీయ వ్య‌వ‌హారాల మంత్రిత్వ శాఖ ప్ర‌ముఖం గా ‘112’ సంబంధిత ప్ర‌ద‌ర్శ‌న ను ఏర్పాటు చేసింది. ఈ సంఖ్య అన్ని అత్య‌వ‌స‌ర ప‌రిస్థితుల లో ప్ర‌తిస్పందించేందుకు ఉద్దేశించింది. అంతేకాకుండా ఇ-ములాకాత్, లైంగిక అప‌రాధుల తాలూకు జాతీయ సమాచార నిధి ల‌తో పాటు ఇత‌ర డిజిట‌ల్ కార్య‌క‌లాపాల ప్ర‌ద‌ర్శ‌న ఈ స్టాల్‌ ముఖ్యాక‌ర్ష‌ణ‌ల కొన్ని గా ఉన్నాయి. ఇక సిఆర్‌ పిఎఫ్ స్టాల్ లో ఆ విభాగాని కి చెందిన సిబ్బంది అందుకొన్న సాహ‌స ప‌తకాలు మ‌రియు స‌త్కారాలు కొలువుదీరాయి. 1939వ సంవ‌త్స‌రం నాటి నుండి ప‌రాక్ర‌మాన్ని వివ‌రించే గాథ‌ల లోని స‌న్నివేశాలు మ‌రియు సిఆర్‌పిఎఫ్ స‌లిపిన స్మ‌ర‌ణీయ స‌మ‌రాల స‌న్నివేశాలు సైతం ప్ర‌ద‌ర్శ‌న కు నోచుకొన్నాయి. గుజ‌రాత్ పోలీసు విభాగం ప్ర‌ద‌ర్శిస్తున్న విశ్వాస్ ప్రోజెక్టు మ‌రియు ఆధునిక సాంకేతిక స‌రంజామా తాలూకు ప్ర‌ద‌ర్శ‌న ల‌ను కూడా ప్ర‌ధాన మంత్రి సంద‌ర్శించారు. ఢిల్లీ పోలీసు విభాగం డిజిట‌ల్ కార్య‌క్ర‌మాల తాలూకు ప్ర‌త్యేక ప్ర‌ద‌ర్శ‌న ను ఏర్పాటు చేయ‌గా, జ‌మ్ము- క‌శ్మీర్ పోలీసు విభాగం దేశ ప్ర‌జ‌ల భ‌ద్ర‌త మ‌రియు సుర‌క్ష కు పూచీప‌డేట‌ట్టు త‌యారైన భ‌ద్ర‌త వాహ‌నాల ను ప్ర‌ద‌ర్శ‌ిస్తోంది.
జ‌మ్ము & కాశ్మీర్ ముఖ్య‌మంత్రి శ్రీ ముఫ్తీ మ‌హ‌మ్మ‌ద్ స‌యీద్ మృతికి ప్ర‌ధాని సంతాపం

జ‌మ్ము & కాశ్మీర్ ముఖ్య‌మంత్రి శ్రీ ముఫ్తీ మ‌హ‌మ్మ‌ద్ స‌యీద్ మరణం పట్ల ప్రధాన మంత్రి శ్రీ నరేంద్ర మోదీ సంతాపం తెలిపారు. ” ముఫ్తీ సాహెబ్ మ‌ర‌ణం జమ్ము & కాశ్మీర్ లోనే కాకుండా యావద్దేశానికి కూడా లోటు. జమ్ము & కాశ్మీర్ లో ఆయన కనబరచిన మార్గదర్శకమైన నాయకత్వం ప్రజల జీవితాలపై పెను ప్రభావాన్ని చూపించింది. ఆయన ఆత్మకు శాంతి లభించు గాక. ముఫ్తీ సాహెబ్ ప్రదర్శించిన రాజనీతిజ్ఞ‌త‌ తీరే వేరు. ఆయన తాను సాగించిన సుదీర్ఘ రాజకీయ ప్రయాణంలో రాజనీతి క్షేత్రంలో ఎందరో ప్రశంసకులను సంపాదించుకున్నారు. ఆయన తన నేతృత్వ ప‌టిమ‌తో జమ్ము & కాశ్మీర్ కు గాయాన్ని నయం చేసే స్పర్శను అందజేశారు. ఆయన లేకపోవడం మన అందరినీ బాధించేదే ” అని ప్రధాన మంత్రి పేర్కొన్నారు.
అంతరిక్షం నుండి సముద్ర అంతర్భాగం వరకు: భారతదేశం మరియు పోర్చుగల్ ల మధ్య సహకారం

ప్రధాన మంత్రి శ్రీ నరేంద్ర మోదీ లిస్ బన్ పర్యటన సందర్భంగా ఇరు దేశాలు ఇండియా పోర్చుగల్ స్పేస్ అలయెన్స్ ఏర్పాటుకు మరియు పరస్పర సమన్వయపూర్వక పరిశోధనను ముందుకు తీసుకుపోవడానికిగాను ఎమ్ఒయు లపై సంతకాలు చేశాయి. ఈ ఒప్పందాలు పోర్చుగల్ తో శాస్త్ర విజ్ఞానం, సాంకేతిక విజ్ఞాన రంగాలలో భారతదేశ భాగస్వామ్యాన్ని ప్రోత్సహించగలవు. ఫలితంగా అజోరెస్ ఆర్చి పెలగో లో అట్లాంటిక్ ఇంటర్ నేషనల్ రిసర్చ్ సెంటర్ ఏర్పాటు కానుంది. ఈ కేంద్రం ట్రాన్స్- అట్లాంటిక్ మరియు నార్త్ -సౌత్ కోఆపరేషన్ కోసం పరిశోధన, నవ కల్పన మరియు విజ్ఞాన కేంద్ర బిందువుగా వ్యవహరించగలదు. ఇందులో భాగంగా పరిశోధన మరియు విద్యా సంబంధ సంస్థల అంతర్జాతీయ నెట్ వర్క్ ను ఏర్పాటు చేస్తారు. నూతన జల వాయు స్థితిగతులను పెంచి పోషించడం, అంతరిక్ష సంబంధమైన మరియు సముద్ర సంబంధమైన పరిశోధనలను ప్రోత్సహించడం కోసం ఉభయ పక్షాల కృషి ఇమిడివుండే కార్యక్రమాలు చేపట్టడమే దీని ధ్యేయంగా ఉంటుంది. ఇక అంతరిక్షానికి సంబంధించినంతవరకు పరిశీలిస్తే, తదుపరి తరం నానో శాటిలైట్ లు మరియు మైక్రో శాటిలైట్ లను అభివృద్ధిపరచడంలో ఇరు పక్షాలు సహకరించుకొనే అవకాశం ఉంది. అలాగే సముద్ర శాస్త్ర విజ్ఞానం విషయానికి వస్తే, ఈ ప్రాజెక్టు అట్లాంటిక్ మహాసముద్ర ప్రవర్తన, అక్కడి వాతావరణం తీరు తెన్నులు, వర్షాకాలంతో పాటు వాతావరణ నిర్మాణక్రమంతో అట్లాంటిక్ కు ఉన్న అనుసంధానాన్ని గురించి అధ్యయనం చేసే ఆస్కారాన్ని భారతదేశానికి కల్పిస్తుంది.
ఉపాధ్యాయుల‌కు ప్ర‌ధాన మంత్రి న‌రేంద్ర మోదీ శుభాకాంక్ష‌లు ;  డాక్ట‌ర్ స‌ర్వేప‌ల్లి రాధాకృష్ణ‌న్‌కు నివాళులు

ఉపాధ్యాయ దినోత్స‌వం సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ ఉపాధ్యాయులంద‌రికీ శుభాకాంక్ష‌లు తెలిపారు. దివంగ‌త రాష్ట్ర‌ప‌తి డాక్ట‌ర్ స‌ర్వేప‌ల్లి రాధాకృష్ణన్ కు ప్ర‌ధాన మంత్రి నివాళులు అర్పించారు. ” ఉపాధ్యాయ దినోత్స‌వం సంద‌ర్భంగా ఉపాధ్యాయులంద‌రికీ నా హృద‌య పూర్వ‌క శుభాకాంక్ష‌లు, అభివంద‌నాలు. గొప్ప పండితుడు, ఉపాధ్యాయుడైన డాక్ట‌ర్ స‌ర్వేప‌ల్లి రాధాకృష్ణ‌న్ కు నా నివాళులు ” అని ప్ర‌ధాన మంత్రి పేర్కొన్నారు.
‘టీకా ఉత్సవ్’పై ప్రధానమంత్రి సందేశం తెలుగు పాఠం

నా ప్రియమైన దేశవాసులారా! జ్యోతిబా ఫూలే జయంతి సందర్భంగా నేడు… అంటే- ఏప్రిల్ 11న మనం ‘టీకా ఉత్సవ్’ను ప్రారంభించుకుంటున్నాం. ఈ ‘టీకా ఉత్సవ్’ ఏప్రిల్ 14దాకా… అంటే- బాబా సాహెబ్ అంబేడ్కర్ జయంతి వేడుకల వరకూ కొనసాగుతుంది. ఒక విధంగా ఈ ఉత్సవం కరోనాపై మరో కీలక యుద్ధానికి శ్రీకారం. కాబట్టి వ్యక్తిగత పరిశుభ్రతకే కాకుండా సామాజిక శుభ్రతకూ మనం ప్రత్యేక ప్రాధాన్యమివ్వాలి. ఇందులో భాగంగా మనం నాలుగు అంశాలను కచ్చితంగా గుర్తుంచుకోవాలి: ప్రతి ఒక్కరూ – కనీసం ఒకరికి టీకా వేయించాలి… అంటే- స్వయంగా వెళ్లి టీకా వేయించుకోలేని పెద్దలు, పెద్దగా చదువుకోని వారికి సాయం చేయాలి. ప్రతి ఒక్కరూ – కనీసం ఒకరిని ఆదరించాలి… అంటే- టీకా అందుబాటుకు సంబంధించిన సదుపాయాల గురించి తెలియనివారికి లేదా అందుకు అవకాశం లేనివారికి సాయం చేయాలి. ప్రతి ఒక్కరూ – కనీసం ఒకరిని రక్షించాలి… అంటే- ‘‘నేను కచ్చితంగా మాస్కు ధరించి నన్ను నేను రక్షించుకోవవడంతోపాటు ఇతరుల ప్రాణాలకూ రక్షణ కల్పిస్తాను’’ అని ప్రతినబూనాలి. ఇక నాలుగో ముఖ్యమైన అంశం ఏమిటంటే- ఎవరికైనా కరోనా సోకినపుడు ఆ పరిసర ప్రదేశాల్లో ‘సూక్ష్మ నియంత్రణ మండలం’ ఏర్పాటుకు చొరవ తీసుకోవాలి. కరోనా సోకినట్లు నిర్ధారణ అయిన పక్షంలో ఆ వ్యక్తి కుటుంబసభ్యులు సంబంధిత ప్రాంతంలోని ఇతరులు కూడా ‘సూక్ష్మ నియంత్రణ మండలం’ ఏర్పాటు చేసుకోవాలి. అధిక జనసాంద్రతగల భారత్ వంటి దేశంలోనైనా కరోనాపై పోరులో ‘సూక్ష్మ నియంత్రణ మండలం’ ఏర్పాటు ఒక కీలక తరణోపాయం. అలాగే ఏ ఒక్కరికి వ్యాధి నిర్ధారించబడినా అందరూ అప్రమత్తమై, మిగిలినవారంతా పరీక్ష చేయించుకునేలా శ్రద్ధ వహించాలి. అదే సమయంలో సామాజికంగానే కాకుండా పాలన యంత్రాంగం పరంగానూ అర్హులైన వారందరూ టీకా వేయించుకునేలా కృషిచేయాలి. ఒక్క టీకా కూడా వ్యర్థం కారాదన్నది మన లక్ష్యం కావాలి. ఆ మేరకు అసలు టీకా వృథా అన్నమాటకే తావు లేకుండా జాగ్రత్త వహించాలి. ఈ కృషిలో భాగంగా దేశంలోని టీకా సామర్థ్యాన్ని గరిష్ఠంగా వినియోగించుకునేలా చూడాలి. మన టీకా ఉత్పాదక సామర్థ్యాన్ని ఇనుమడింపజేయడానికి ఇదీ ఒక మార్గమే. మన విజయం – ‘సూక్ష్మ నియంత్రణ మండలం’పై అవగాహనపైనే ఆధారపడి ఉంటుంది. మన విజయం – అనవసరంగా ఇళ్లనుంచి బయటకు వెళ్లకపోవడంలోనే ఉంటుంది. మన విజయం – అర్హులైన వారందరికీ టీకా వేయించడంపైనే నిర్ణయించబడుతుంది. మన విజయం – మనం మాస్క్ ధరించడం, ఇతర నిబంధనలను పాటించడంపైనా ఆధారపడి ఉంటుంది. మిత్రులారా! ఈ నాలుగు రోజుల ‘టీకా ఉత్సవ్’లో వ్యక్తిగత, సామాజిక, పాలన యంత్రాంగం స్థాయులలో లక్ష్యాలను సాధించే దిశగా మనం అన్నివిధాలా కృషిచేయాలి. అప్రమత్తంగా ఉండటంతోపాటు ఎవరి బాధ్యతలను వారు నిర్వర్తించడంతోపాటు ప్రజల భాగస్వామ్యంతో మనం మరోసారి కరోనాను నియంత్రించగలమని నేను ప్రగాఢంగా విశ్వసిస్తున్నాను. గుర్తుంచుకోండి – మందులు వాడటమే కాదు… విధివిధానాలకు కట్టుబాటు కూడా ముఖ్యం. ధన్యవాదాలు! మీ నరేంద్ర మోదీ బాధ్యత నిరాకరణ ప్రకటన: ఇది ప్రధానమంత్రి హిందీ వాస్తవ ప్రసంగానికి సమీప తెలుగు అనువాదం.
ఖ్వాజా మొయినుద్దీన్ చిశ్తీ యొక్క దర్ గాహ్ లో సమర్పించేందుకు చాదర్ ను అప్పగించిన ప్రధాన మంత్రి

అజ్ మేర్ శరీఫ్ లోని ఖ్వాజా మొయినుద్దీన్ చిశ్తీ యొక్క దర్ గాహ్ లో సమర్పించేందుకుగాను ఉద్దేశించినటువంటి ఒక చాదర్ ను అల్పసంఖ్యాక వర్గాల వ్యవహారాల శాఖ కేంద్ర మంత్రి శ్రీ ముఖ్తార్ అబ్బాస్ నఖ్వీ కి ప్ర‌ధాన మంత్రి శ్రీ న‌రేంద్ర మోదీ ఈ రోజు అప్ప‌గించారు. ప్ర‌పంచమంత‌టా విస్తరించివున్న ఖ్వాజా మొయినుద్దీన్ చిశ్తీ యొక్క అనుయాయుల‌కు వార్షిక ఉర్స్ సంద‌ర్భంగా ప్ర‌ధాన మంత్రి అభినంద‌న‌ల‌ను మ‌రియు శుభాకాంక్ష‌ల‌ను తెలిపారు.
గోవా ప్రజల కు వారి రాష్ట్ర స్థాపన దినం నాడు శుభాకాంక్షలు తెలిపిన ప్రధానమంత్రి

గోవా ప్రజల కు వారి రాష్ట్ర స్థాపన దినం సందర్భం లో ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. ప్రధాన మంత్రి ఒక ట్వీట్ లో – ” గోవా రాష్ట్ర స్థాపన దినం నాడు, గోవా ప్రజల కు ఇవే నా శుభాకాంక్షలు. ఈ రాష్ట్రం లో రమణీయమైన ప్రాకృతిక శోభ నెలకొంది; అంతేకాకుండా, ఇక్కడి ప్రజలు కష్టించి పని చేసేటటువంటి ప్రజలు కూడాను. ప్రపంచం లో అన్ని ప్రాంతాల కు చెందిన ప్రజలు గోవా ను సందర్శిస్తుంటారు. రాబోయే కాలాల్లో సైతం గోవా ప్రగతి తాలూకు సరికొత్త శిఖరాల ను అందుకొంటూనే ఉండాలి అని నేను ప్రార్థిస్తున్నాను.’’ అని పేర్కొన్నారు.
ఆరోగ్య‌ం మరియు కుటుంబ సంక్షేమ విభాగం నిర్వ‌హ‌ణ‌ లోని స్వ‌తంత్ర ప్రతిప‌త్తి గల సంస్థ‌ల హేతుబ‌ద్ధీక‌ర‌ణ‌కు ఆమోదం తెలిపిన మంత్రివర్గం

స్వ‌తంత్ర ప్రతిప‌త్తి గల సంస్థ‌లు అయినటువంటి రాష్ట్రీయ ఆరోగ్య నిధి (ఆర్ఎఎన్‌), జ‌న‌సంఖ్య స్థిర‌త కోశ్ (జెఎస్ కె) లను మూసివేసి, అవి నిర్వ‌హిస్తున్న బాధ్య‌త‌ల‌ను ఆరోగ్యం మరియు కుటుంబ సంక్షేమ విభాగానికి (డిఒహెచ్ ఎఫ్ డబ్ల్యు కు) బ‌దిలీ చేయాల‌న్న ప్ర‌తిపాద‌న‌ను ప్ర‌ధాన‌ మంత్రి శ్రీ న‌రేంద్ర‌ మోదీ అధ్యక్షతన స‌మావేశ‌మైన కేంద్ర మంత్రివర్గం ఆమోదించింది. స్వ‌తంత్ర ప్రతిప‌త్తి గల సంస్థ‌ల హేతుబ‌ద్ధీక‌ర‌ణ వ్య‌వ‌హారం భిన్న మంత్రిత్వ శాఖ‌ల‌తో చ‌ర్చ‌లు, ప్ర‌స్తుతం అమ‌లులో ఉన్న ఉప నిబంధనల స‌మీక్ష‌తో ముడిప‌డి ఉంది. ప్ర‌త్యేకంగా గుర్తించిన కొన్న కేంద్ర‌ ప్ర‌భుత్వ ఆస్ప‌త్రులలో చికిత్స పొందుతున్న పేద ప్ర‌జ‌ల‌కు వైద్య‌ ఖ‌ర్చుల కోసం స‌హాయం అందించ‌డానికి ప‌ని చేస్తున్న‌ రాష్ట్రీయ ఆరోగ్య నిధి (ఆర్ఎఎన్‌) కు ఏడాది గ‌డువు ఉంటుంది. ఈ నిధి నుండి కొంత సొమ్ము ను ఆయా ఆస్ప‌త్రుల మెడిక‌ల్ సూప‌రింటెండెంట్ ల చేతిలో ఉంచుతారు. వారు కేసుల వారీగా ప‌రిశీలించి ఆయా రోగుల‌కు వైద్య స‌హాయం మంజూరు చేస్తారు. ఈ బాధ్య‌త‌ల‌న్నీ డిఒహెచ్ ఎఫ్ డబ్ల్యు చేతికి వ‌స్తాయి. సొసైటీల నమోదు చ‌ట్టం, 1860 (ఎస్ఆర్ఎ) నిబంధనల మేరకు స‌ర్వ‌ స్వ‌తంత్ర సంస్థ‌ను రద్దు చేయడం కోసం ఆర్ ఎఎన్ యొక్క మేనేజింగ్ క‌మిటీ స‌మావేశ‌మ‌వుతుంది. దీనికి తోడు, ఆరోగ్య మంత్రి యొక్క కేన్స‌ర్‌ రోగుల నిధి (హెచ్ఎమ్ సిపిఎఫ్‌) కూడా ఆరోగ్యం మరియు కుటుంబ సంక్షేమ విభాగానికే బ‌దిలీ అవుతుంది. ఇందుకు కూడా ఏడాది గ‌డువు ఉంటుంది. జ‌నాభా స్థిరీక‌ర‌ణ వ్యూహాల విష‌యంలో చైత‌న్యం క‌ల్పించ‌డం ల‌క్ష్యంగా జ‌న‌సంఖ్య స్థిర‌త కోశ్ (జెఎస్‌కె) 2003 సంవ‌త్స‌రంలో 100 కోట్ల రూపాయ‌ల ప్రారంభ నిధితో ఏర్పాట‌యింది. త‌న‌కు అప్ప‌గించిన బాధ్య‌త‌ల నిర్వ‌హ‌ణ‌లో భాగంగా జెఎస్‌కె ప‌లు కార్య‌క్ర‌మాలు చేప‌డుతూ ఉంటుంది. అయితే ఈ విభాగానికి మంత్రిత్వ శాఖ నుండి నిరంత‌ర నిధుల కేటాయింపు ఉండ‌డంలేదు. ఇందుకు కార్పొరేట్‌, ప్రైవేట్ నిధుల రాక కూడా కీల‌కం. జ‌నాభా స్థిరీక‌ర‌ణ ప్ర‌య‌త్నాలలో జెఎస్‌కె భ‌విష్య‌త్తులో కూడా కీల‌క పాత్ర పోషించే ఆస్కారం ఉన్న‌ప్ప‌టికీ స‌ర్వ‌స్వ‌తంత్ర సంస్థ‌గా అది ప్ర‌త్యేక హోదాలో ప‌నిచేయాల్సిన అవ‌స‌రం లేదు. అందుకే ఒక స్వతంత్ర సంస్థ‌గా దానిని మూసివేసి ఆరోగ్య‌, కుటుంబ సంక్షేమ విభాగం ప‌రిధిలోని ఒక నిధిగా మార్చుతారు. పూర్వరంగం: సొసైటీల నమోదు చ‌ట్టం, 1860 (ఎస్ఆర్ఎ) లో భాగంగా కింద ఏర్పాటైన‌ ఆరోగ్యం మరియు, కుటుంబ సంక్షేమ విభాగం నిర్వ‌హ‌ణ‌లోని 19 స‌ర్వ‌ స్వ‌తంత్ర సంస్థ‌ల ప‌నితీరు, కార్య‌క‌లాపాల గురించి వ్య‌య నిర్వహణ సంఘం సిఫార‌సుల ఆధారంగా నీతి ఆయోగ్ స‌మీక్షించింది. వాటి హేతుబ‌ద్ధీక‌ర‌ణ‌కు స్వ‌తంత్ర ప్ర‌తిప‌త్తి గల సంస్థ‌ల క‌మిటీ అందించిన సిఫార‌సుల‌తో మ‌ధ్యంత‌ర నివేదిక‌ను ప్ర‌భుత్వానికి అందించింది. ఆయా సంస్థ‌లు నిర్వ‌హిస్తున్న విధులు, అవి సాధిస్తున్న ఫ‌లితాలు, స‌మ‌ర్థ‌నీయ‌త‌, ఆవ‌శ్య‌క‌త‌, వినియోగ విలువ‌, మాన‌వ వ‌న‌రుల వినియోగం, ఏకీభావం, ప‌రిపాల‌న ల వంటి అన్ని విభాగాల‌ను మ‌రింత మెరుగుప‌ర‌చ‌డం ల‌క్ష్యంగా స్వ‌తంత్ర ప్ర‌తిప‌త్తి గల సంస్థ‌ల వ్య‌వ‌హార శైలిని స‌మీక్షించి హేతుబ‌ద్ధీక‌రించ‌డం ప్ర‌భుత్వ ల‌క్ష్యం. ఆర్ఎఎన్‌ ను, జెఎస్‌కె ను మూసివేసి వాటి విధుల‌న్నింటినీ ఆరోగ్య‌ం & కుటుంబ సంక్షేమ మంత్రిత్వ శాఖ‌కు బ‌దిలీ చేయాల‌ని ఆ క‌మిటీ సిఫార‌సు చేసింది.
దుర్గఅష్టమి నాడు ప్రతి ఒక్కరి కి శుభాకాంక్షలు తెలిపిన ప్రధాన మంత్రి

దుర్గ అష్టమి సందర్భం లో ప్రతి ఒక్కరి కి ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. దుర్గ మాత ఆశీర్వాదాలు మనకు ఎల్లప్పుడూ లభించు గాక; ఆ దేవి ఆశీస్సులు మన సమాజం లో సంతోష వన ను, శ్రేయో భావన ను పెంపొందింప జేయు గాక అని ప్రధాన మంత్రి అన్నారు. ప్రధాన మంత్రి వరుస ట్వీట్ లలో ఈ కింది విధం గా పేర్కొన్నారు:
మేఘాల‌య లో నార్త్ ఈస్టర్న్ రీజియన్ కై మొబైల్ స‌ర్వీసుల ఏర్పాటుకు ఉద్దేశించినటువంటి యుఎస్ఒఎఫ్ ప‌థ‌కానికి ఆమోదం తెలిపిన మంత్రివ‌ర్గం

మేఘాల‌య లో నార్త్ ఇస్ట‌ర్న్ రీజియ‌న్ (ఎన్ఇఆర్‌) కోసం కోంప్రిహెన్సివ్ టెలికమ్ డివెల‌ప్‌మెంట్ ప్లాన్ (సిటిడిపి) ను అమ‌లు చేయ‌డానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. దీనికి మొత్తం 3911 కోట్ల రూపాయ‌ల ప్రోజెక్టు వ్య‌యం అవుతుంద‌ని అంచ‌నా. ఈ నిధుల‌ను యూనివ‌ర్స‌ల్ స‌ర్వీస్ ఓబ్లిగేశన్ ఫండ్ (యుఎస్ఒఎఫ్‌) అందిస్తుంది. అలాగే, ఎన్ఇఆర్ కు ఉద్దేశించిన సిటిడిపి ప్రోజెక్టు కు 8120.81 కోట్ల రూపాయ‌ల అద‌న‌పు వ్య‌యానికి కూడా ఆమోదం ల‌భించింది. (మంత్రివ‌ర్గం ఇప్ప‌టికే 5336.18 కోట్ల రూపాయ‌ల నిధుల‌కు 2014 సెప్టెంబ‌ర్ 10వ తేదీన ఆమోదం తెలిపింది). ముఖ్యాంశాలు: ఈ ప‌థ‌కం మేఘాల‌య రాష్ట్రంలో గుర్తించిన‌టువంటి అన్ క‌వ‌ర్‌డ్‌ ఏరియాల‌కు 2జి+4జి మొబైల్ సేవ‌ల‌ను స‌మ‌కూరుస్తుంది; అదే విధంగా మేఘాల‌య లోని జాతీయ ర‌హ‌దారుల వెంబ‌డి 2జి+4జి నిరంత‌రాయ క‌వ‌రేజి ని స‌మ‌కూరుస్తుంది. ప్ర‌యోజ‌నాలు: టెలికం నెట్‌వ‌ర్క్ ను బ‌లోపేతం చేసినందువ‌ల్ల మేఘాల‌య లో మొబైల్ సంధానం యొక్క వ్యాప్తి పెరుగుతుంది. త‌ద్వారా ప్ర‌జ‌ల‌కు క‌మ్యూనికేశన్, స‌మాచారం మ‌రియు పాల‌న న్యాయ‌బ‌ద్ధంగాను, ఇంకా త‌క్కువ ఖ‌ర్చులోను అందుబాటులోకి వ‌స్తుంది. మేఘాల‌య లో ఇంత‌వ‌ర‌కు మొబైల్ నెట్‌వ‌ర్క్ సేవలకు నోచుకోని ప్ర‌జ‌ల‌కు ఆ సౌకర్యాన్ని స‌మ‌కూర్చ‌డం వ‌ల్ల పౌరుల‌కు ఐసిటిల తాలూకు ప్ర‌యోజ‌నాలను క‌ల్పించి సామాజిక‌, ఆర్థిక వికాసాల‌ను ఇనుమ‌డింపజేసిన‌ట్లు అవుతుంది. బ్రాడ్‌బాండ్ ఇంకా ఇంట‌ర్ నెట్ ల‌భ్య‌త‌ల ద్వారా ఆయా ప్రాంతాలలో న‌వ‌క‌ల్ప‌న తాలూకు నైపుణ్యం పెంపొందుతుంది.
వెహికల్స్క్రాపేజి పాలిసి ఈ రోజు న ప్రారంభం కావడం భారతదేశం అభివృద్ధి యాత్ర లో ఒక ప్రముఖమైనటువంటిమైలురాయి గా ఉంది: ప్రధాన మంత్రి

ఈ రోజు న ప్రారంభమైన వెహికల్ స్క్రాపేజ్ పాలిసి భారతదేశం అభివృద్ధి ప్రస్థానం లో ఒక ప్రముఖమైనటువంటి మైలురాయి గా ఉంది అని ప్రధాన మంత్రి శ్రీ నరేంద్ర మోదీ అన్నారు. ‘‘ఈరోజున ప్రారంభమయిన వెహికల్ స్క్రాపేజ్ పాలసీ భారతదేశ ప్రస్థానం లో ఒక ప్రముఖమైనటువంటి మైలురాయి గా ఉందని ప్రధాన మంత్రి శ్రీ నరేంద్ర మోదీ అన్నారు. వెహికల్ స్క్రాపేజ్ కు సంబంధించిన మౌలిక సదుపాయాల ను ఏర్పాటు చేయడం కోసం గుజరాత్ లో జరుగుతున్న ఇన్వెస్టర్ సమిట్ అనేక అవకాశాల కు తలుపుల ను తెరుస్తున్నది. ఈ కార్యక్రమం లో చేరండి అంటూ మన యువతీ యువకులను, స్టార్ట్-అప్ లను నేను అభ్యర్థిస్తున్నాను. పనికిరానటువంటి, కాలుష్యాని కి కారణం అయ్యేటటువంటి వాహనాల ను పర్యావరణానికి మేలు చేసే పద్ధతి లో దశల వారీగా తొలగించడం లో వెహికల్ స్క్రాపేజ్ తోడ్పడనుంది. ఒక చైతన్యవంతమైనటువంటి #circulareconomy ని ఏర్పరచి, పర్యావరణం పరం గా చూసినప్పుడు బాధ్యతయుతం గా నడుచుకొంటూనే దీనిలో భాగస్తులు అయిన వర్గాలు అన్నింటి కి విలువ ను జత చేయాలి అన్నదే మన ధ్యేయం’’ అని ప్రధాన మంత్రి అనేక ట్వీట్ లలో పేర్కొన్నారు.
తాజికిస్తాన్లోని దుశాంబె లో జరుగనున్న ఎస్ సిఒ కౌన్సిల్ దేశాధినేత ల 21వసమావేశం

ఎస్ సిఒ కౌన్సిల్ దేశాధినేత ల 21వ సమావేశం ఈ నెల 17న దుశాంబె లో హైబ్రిడ్ ఫార్మేట్ లో జరుగనుంది. ఈ సమావేశాని కి తాజికిస్తాన్ అధ్యక్షుడు మాన్య శ్రీ ఇమోమలీ రహమాన్ అధ్యక్షత వహిస్తారు. ప్రధాన మంత్రి శ్రీ నరేంద్ర మోదీ భారతదేశం ప్రతినిధి వర్గాని కి నాయకత్వం వహించి, ఈ శిఖర సమ్మేళనం తాలూకు సర్వ సభ్య సమావేశాన్ని ఉద్దేశించి ఒక వీడియో లింక్ ద్వారా ప్రసంగించనున్నారు. దుశాంబె లో భారతదేశాని కి విదేశీ వ్యవహారాల శాఖ మంత్రి డాక్టర్ ఎస్. జయ్ శంకర్ ప్రాతినిధ్యం వహిస్తారు. ఎస్ సిఒ సమిట్ కు ఎస్ సిఒ సభ్యత్వ దేశాల నేత లు, పరిశీలక దేశాలు, ఎస్ సిఒ సెక్రటరి జనరల్, ఎస్ సిఒ రీజినల్ యాంటి-టెరరిస్ట్ స్ట్రక్చర్ (ఆర్ఎటిఎస్) ఎగ్జిక్యూటివ్ డైరెక్టర్, తుర్క్ మెనిస్తాన్ అధ్యక్షుడు లతో పాటు సమావేశాని కి హాజరు కావలసింది గా ఆహ్వానాల ను అందుకొన్న ఇతర అతిథులు హాజరు కానున్నారు. ఇది ఒక హైబ్రిడ్ ఫార్మేట్ లో జరుగుతున్న ఎస్ సిఒ ఒకటో శిఖర సమ్మేళనం. అలాగే ఇది భారతదేశం ఎస్ సిఒ లో ఒక పూర్తి స్థాయి సభ్యత్వ దేశం గా పాలుపంచుకోనున్న నాలుగో శిఖర సమ్మేళనం కూడా. సంస్థ ఈ సంవత్సరం లో తన 20వ వార్షికోత్సవాన్ని జరుపుకొంటున్న సందర్భం కావడం తో ఈ శిఖర సమ్మేళనం ప్రాముఖ్యాన్ని సంతరించుకొంది. గడచిన రెండు దశాబ్దాలకు పైగా సంస్థ కార్యకలాపాల ను గురించి ఈ శిఖర సమ్మేళనం లో నేత లు సమీక్షించనున్నారు. భవిష్యత్తు లో సహకారానికి ఉన్న అవకాశాల ను గురించి వారు చర్చించే అవకాశం ఉంది. ప్రాంతీయ ప్రాముఖ్యం కలిగిన అంశాలు, అంతర్జాతీయ ప్రాముఖ్యం కలిగినటువంటి సమయోచిత అంశాలు కూడా చర్చ కు వచ్చే వీలు ఉంది.
రాజయోగిని దాది జానకీ జీ మృతి పట్ల ప్రధానమంత్రి విచారం వ్యక్తం చేశారు

బ్రహ్మ కుమారీల అధిపతి రాజయోగిని దాది జానకీ జీ కన్ను మూసినందుకు ప్రధానమంత్రి శ్రీ నరేంద్రమోదీ సంతాపం వ్యక్తం చేశారు. ” బ్రహ్మ కుమారీల అధిపతి రాజయోగిని దాది జానకీ జీ సమాజానికి ఎంతో శ్రద్ధతో సేవ చేశారు. ఆమె ఇతరుల జీవితాల్లో సానుకూల మార్పు తీసుకురావడానికి కృషి చేశారు. మహిళా సాధికారత కోసం ఆమె చేసిన కృషి ప్రశంసనీయం. ఇటువంటి విచారకర సమయంలో అసంఖ్యాకమైన ఆమె అనుచరులకు నా సానుభూతి తెలియజేస్తున్నాను. ఓం శాంతి.” అని ప్రధానమంత్రి తమ సంతాప సందేశంలో పేర్కొన్నారు.
స‌ర్వోన్న‌త న్యాయ‌స్థానం మ‌రియు ఉన్న‌త న్యాయస్థానాల న్యాయ‌మూర్తుల‌కు స‌వ‌రించిన జీతాలు, గ్రాట్యుటీ, భ‌త్యాలు మ‌రియు పింఛన్ ల‌కు ఆమోదం తెలిపిన మంత్రివ‌ర్గం

స‌ర్వోన్న‌త న్యాయ‌స్థానం మ‌రియు ఉన్న‌త న్యాయస్థానాల న్యాయ‌మూర్తులతో పాటు స‌ర్వోన్న‌త న్యాయ‌స్థానం, ఇంకా ఉన్న‌త న్యాయ‌స్థానాల విశ్రాంత న్యాయ‌మూర్తుల‌ జీతాలు, గ్రాట్యుటీ, అలవెన్సులు, పెన్ష‌న్ త‌దిత‌ర అంశాల‌లో స‌వ‌ర‌ణ‌ కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశమైన కేంద్ర మంత్రివ‌ర్గం ఆమోద ముద్ర వేసింది. ఇది ప్ర‌భుత్వ అధికారుల విష‌యంలో 7వ కేంద్రీయ వేత‌న సంఘం సిఫారసుల అమ‌లు త‌దనంత‌ర‌ చ‌ర్య‌ల‌లో ఒక భాగం. ఈ ఆమోదంతో రెండు చ‌ట్టాల‌లో అవ‌స‌ర‌మైన స‌వ‌ర‌ణ‌లు చేసేందుకు మార్గం సుగ‌మం అవుతుంది. ఆ రెండు చ‌ట్టాలలో ఒక‌టి సుప్రీం కోర్ట్ జ‌డ్జ‌ెస్ (శాల‌రీస్ అండ్ కండిష‌న్స్ ఆఫ్ స‌ర్వీస్) యాక్ట్, 1958; కాగా, రెండోది హైకోర్ట్ జ‌డ్జ‌ెస్ (శాల‌రీస్ అండ్ కండిష‌న్స్ ఆఫ్ స‌ర్వీస్) యాక్ట్, 1954. భార‌త ప్ర‌ధాన న్యాయ‌మూర్తి (సిజెఐ), భార‌త‌దేశ స‌ర్వోన్న‌త న్యాయ‌స్థానం న్యాయ‌మూర్తులు, ఉన్న‌త న్యాయ‌స్థానాల ప్ర‌ధాన న్యాయ‌మూర్తులు మ‌రియు అంద‌రు న్యాయ‌మూర్తుల జీతాలు ఈ రెండు చ‌ట్టాలలో పేర్కొన్న ప్రకారం ఉంటాయి. జీతం మ‌రియు అల‌వెన్సులు త‌దిత‌ర అంశాల‌లో పెరుగుద‌ల భార‌త‌దేశ స‌ర్వోన్న‌త న్యాయ‌స్థానానికి చెందిన 31 మంది న్యాయ‌మూర్తులు (సిజెఐ తో క‌లుపుకొని) మ‌రియు ఉన్న‌త న్యాయ‌స్థానాల‌కు చెందిన 1079 మంది న్యాయ‌మూర్తులకు (ప్ర‌ధాన న్యాయ‌మూర్తుల‌ను కూడా క‌లుపుకొని) ప్ర‌యోజ‌నం చేకూర్చుతుంది. దీనికి తోడు, పింఛ‌ను/గ్రాట్యుటీ త‌దిత‌ర అంశాల స‌వ‌ర‌ణ కార‌ణంగా దాదాపుగా 2500 మంది రిటైర్డ్ జ‌డ్జీలు కూడా లాభ‌ప‌డ‌తారు. స‌వ‌రించిన జీతాలు, గ్రాట్యుటీ, పెన్ష‌న్ మ‌రియు ఫ్యామిలీ పెన్ష‌న్ తాలూకు బ‌కాయిలను 01.01.2016 నాటి నుండి వ‌ర్తించే విధంగా.. ఒకేసారి ఏక మొత్తం చెల్లింపు ప‌ద్ధ‌తిలో.. చెల్లించనున్నారు. పూర్వ‌రంగం: స‌ర్వోన్న‌త న్యాయ‌స్థానం న్యాయ‌మూర్తుల‌కు సంబంధించిన జీతాలు, గ్రాట్యుటీ, పింఛ‌ను, అల‌వెన్సులు వంటివి సుప్రీం కోర్ట్ జ‌డ్జ‌ెస్ (శాల‌రీస్ అండ్ కండిష‌న్స్ ఆఫ్ స‌ర్వీస్) యాక్ట్, 1958 ప్ర‌కారం ఉంటాయి. ఇక ఉన్న‌త న్యాయ‌స్థానాల న్యాయ‌మూర్తుల జీతాలు హైకోర్ట్ జ‌డ్జ‌ెస్ (శాల‌రీస్ అండ్ కండిష‌న్స్ ఆఫ్ స‌ర్వీస్) యాక్ట్, 1954 ప్ర‌కారం ఉంటాయి. స‌ర్వోన్న‌త న్యాయ‌స్థానం మ‌రియు ఉన్న‌త న్యాయ‌స్థానాల న్యాయ‌మూర్తుల జీతాలు/పెన్ష‌న్, గ్రాట్యుటీ, అల‌వెన్సులు వంటి అంశాల‌లో స‌వ‌ర‌ణ కోసం ఏదైనా ప్ర‌తిపాద‌న వ‌చ్చిన‌ప్పుడ‌ల్లా పైన పేర్కొన్న చ‌ట్టాల‌లో ఒక స‌వ‌ర‌ణను పొందుపరచడం అవ‌స‌ర‌మ‌వుతుంది. ఈ కార‌ణంగా, స‌ద‌రు జీతాలు మ‌రియు భ‌త్యాల‌లో స‌వ‌ర‌ణ‌ను వ‌ర్తింప‌ జేయ‌డానికి సంబంధిత చ‌ట్టాల‌లో స‌వ‌ర‌ణకు గాను ఒక బిల్లును పార్ల‌మెంటు త‌దుప‌రి స‌మావేశాలలో ప్ర‌వేశ‌పెట్టాల‌ని ప్రభుత్వం ప్రతిపాదిస్తోంది.
‘డాక్టర్స్డే’ సందర్భం లో వైద్యుల కు అభినందనలు తెలిపిన ప్రధాన మంత్రి

‘డాక్టర్స్ డే’ సందర్భం లో వైద్యుల కు ప్ర‌ధాన మంత్రి శ్రీ న‌రేంద్ర మోదీ శుభాకాంక్షలు తెలిపారు. ప్రాణాల ను కాపాడడం లో మరియు ఈ భూమి ని ఆరోగ్యవంతమైంది గా తీర్చిదిద్దడం లో వైద్యులు పోషిస్తున్నటువంటి కీలకమైన పాత్ర కు వారి కి ప్రధాన మంత్రి అభినందనల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘కష్టించి పనిచేస్తున్నటువంటి వైద్యులు అందరి కి డాక్టర్స్ డే శుభాకాంక్షలు. ప్రాణాల ను కాపాడడం లో మరియు ఈ భూమి ని ఆరోగ్యవంతమైంది గా తీర్చిదిద్దడం లో వైద్యులు కీలకమైన భూమిక ను పోషిస్తుంటారు.’’ అని పేర్కొన్నారు.
ఠాణే ను , దివా ను కలిపే రైల్ వే లైనుల ను ఫిబ్రవరి 18న దేశ ప్రజల కు అంకితం చేయనున్న ప్రధానమంత్రి

ఠాణే ను, దివా ను కలిపే రెండు అదనపు రైల్ వే లైన్ లను ప్రధాన మంత్రి శ్రీ నరేంద్ర మోదీ 2022వ సంవత్సరం ఫిబ్రవరి 18వ తేదీ న సాయంత్రం పూట 4 గంటల 30 నిమిషాల కు వీడియో కాన్ఫరెన్స్ మాధ్యమం ద్వారా దేశ ప్రజల కు అంకితం చేయనున్నారు. ముంబయి సబ్ అర్బన్ రైల్ వే కు చెందిన రెండు కొత్త సబ్ అర్బన్ రైళ్ళ కు కూడా ఆయన ప్రారంభ సూచక జెండా ను చూపనున్నారు. ఈ కార్యక్రమం ముగిసిన తరువాత ఇదే సందర్భం లో ఆయన ప్రసంగిస్తారు. సెంట్రల్ రైల్ వే లో కళ్యాణ్ ఒక ప్రధానమైన జంక్షన్ గా ఉంది. దేశం లో ఉత్తరం వైపు నుంచి మరియు దక్షిణం వైపు నుంచి వచ్చే ట్రాఫిక్ కళ్యాణ్ లో కలుసుకొంటుంది. మరి తరువాత సిఎస్ఎమ్ టి (ఛత్రపతి శివాజి మహారాజ్ టర్మినస్) వైపునకు సాగిపోతుంది. కళ్యాణ్ కు మరియు సిఎస్ఎమ్ టి కి మధ్య నాలుగు రైలు మార్గాలు ఉండగా వాటిలో రెండు మార్గాల ను మెల్లగా సాగుతూ పోయే లోకల్ రైళ్ళ కోసం వినియోగిస్తుండగా, మిగిలిన రెండు రైలు మార్గాల ను వేగం గా వెళ్ళే లోకల్, మెయిల్ ఎక్స్ ప్రెస్, ఇంకా సరకుల రవాణా రైలుబండ్ల కు వినియోగించడం జరుగుతోంది. సబ్ అర్బన్ రైళ్ళ ను మరియు దూర ప్రాంత రైళ్ళ ను వేరు చేయడం కోసం రెండు అదనపు రైలు మార్గాల నిర్మాణాని కి ప్రణాళిక ను సిద్ధం చేయడమైంది. ఠాణే ను, దివా ను కలిపే రెండు అదనపు రైలు లైన్ లను దాదాపు గా 620 కోట్ల రూపాయల ఖర్చు తో నిర్మించడమైంది. దీనిలో 1.4 కిలో మీటర్ ల పొడవైన రైలు ఫ్లయ్ ఓవర్, మూడు పెద్ద వంతెన లు, 21 చిన్న వంతెన లు భాగం గా ఉన్నాయి. ఈ లైన్ లు ముంబయి లో సబ్ అర్బన్ రైళ్ళ రాకపోకల తో పాటు దూర ప్రాంత రైలుబండ్ల రాకపోకల లో ఏర్పరుస్తున్న అంతరాయాన్ని చాలా వరకు తగ్గించ గలుగుతాయి. ఈ రైలు మార్గాల తో నగరం లో 36 కొత్త సబ్ అర్బన్ రైలుబండ్ల ను కూడా నడిపేందుకు వీలవుతుంది.
మాజీ ఎయిర్ వైస్ మార్షల్ చందన్ సింగ్ రాథోర్ మృతి పట్ల ప్రధానమంత్రి సంతాపం

మాజీ ఎయిర్ వైస్ మార్షల్ చందన్ సింగ్ రాథోర్ మృతి పట్ల ప్రధానమంత్రి శ్రీ నరేంద్రమోదీ తీవ్ర విచారం వ్యక్తం చేశారు. ” మాజీ ఎయిర్ వైస్ మార్షల్ చందన్ సింగ్ నిష్కళంకమైన సేవను భారతదేశం ఎల్లప్పుడూ గుర్తుంచుకుంటుంది. ఆయన పటిష్టమైన, భద్రతతో కూడిన భారతదేశం కోసం కృషి చేసిన పరాక్రమవంతుడైన వాయు దళ పోరాట యోధుడు. ఆయన మరణం నన్ను ఎంతో బాధకు గురిచేసింది. వారి కుటుంబ సభ్యులకు నా ప్రగాఢ సానుభూతి తెలియజేస్తున్నాను. ఓం శాంతి”, అని ప్రధానమంత్రి తమ సంతాప సందేశంలో పేర్కొన్నారు.
పీఎం జన్‌ధన్‌ యోజనకు ఏడేళ్లు… ఈ నేపథ్యంలో దీన్ని భారత ప్రగతి పథాన్ని పరివర్తనవైపు మళ్లించిన శాశ్వత చర్యగా అభివర్ణించిన ప్రధానమంత్రి

‘పీఎం జన్‌ధన్‌ యోజన’కు శ్రీకారం చుట్టి ఏడేళ్లు పూర్తయిన నేపథ్యంలో ప్రధానమంత్రి శ్రీ నరేంద్ర మోదీ హర్షం వ్యక్తం చేశారు. ‘పీఎం జన్‌ధన్‌ యోజన’ను విజయవంతం చేయడంలో నిరంతరం కృషిచేసిన వారందరినీ ఈ సందర్భంగా ఆయన ప్రశంసించారు. ఈ మేరకు ప్రధాని కొన్ని ట్వీట్లద్వారా ఇచ్చిన సందేశాల్లో- “ఇవాళ్టితో #PMJanDhanకు ఏడు సంవత్సరాలు పూర్తయ్యాయి. దీన్ని భారత ప్రగతి పథాన్ని పరివర్తనవైపు మళ్లించిన శాశ్వత చర్యగా పేర్కొనవచ్చు. ఇది ఆర్థిక సార్వజనీనతకు భరోసా ఇవ్వడంతోపాటు అసంఖ్యాక భారతీయులకు గౌరవప్రదమైన జీవితాన్నిచ్చి సాధికారతకూ దోహదపడింది. అలాగే పారదర్శకతను పెంపొందించడంలోనూ ఎంతగానో తోడ్పడింది. ఈ నేపథ్యంలో #PMJanDhanను విజయవంతం చేయడం కోసం అవిశ్రాంతంగా శ్రమించిన ప్రతి ఒక్కరినీ అభినందిస్తున్నాను. వారి కృషి ఫలితంగా భారత ప్రజలకు మెరుగైన జీవన ప్రమాణాల దిశగా భరోసా లభించింది” అని పేర్కొన్నారు.
సియాచిన్ లో జ‌వాన్ ల మృతి ప‌ట్ల ప్ర‌ధాన మంత్రి సంతాపం

సియాచిన్ లో సైనికులు మ‌ర‌ణించిన ఘ‌ట‌న ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపం తెలిపారు. “సియాచిన్ లో సైనికుల మ‌ర‌ణం ఎంతో విషాద‌క‌రం. దేశం కోసం ప్రాణాలు అర్పించిన వీర జ‌వానుల‌కు నేను ప్ర‌ణ‌మిల్లుతున్నాను. వారి కుటుంబ స‌భ్యుల‌కు క‌లిగిన దుఃఖాన్ని వారితో పాటు నేను కూడా పంచుకుంటున్నాను” అని ప్ర‌ధాన మంత్రి త‌న సంతాప సందేశంలో పేర్కొన్నారు.
దేశం గురు గోవింద్ సింహ్ జీ ఆద‌ర్శాల ద్వారా ప్రేర‌ణ‌ ను పొంది  పురోగమిస్తోంది: ప‌్ర‌ధాన మంత్రి శ్రీ న‌రేంద్ర మోదీ

గురు గోవింద్ సింహ్ జీ ‘ప్ర‌కాశ్ ప‌ర్వ్’ సంద‌ర్భం లో ప్ర‌ధాన మంత్రి శ్రీ న‌రేంద్ర మోదీ ఆయ‌న‌ కు న‌మ‌స్సులు అర్పించారు. ఈ శుభ సంద‌ర్భం లో దేశ ప్ర‌జ‌ల‌కు ప్రధాన మంత్రి శుభాకాంక్ష‌లు తెలియజేశారు. ‘ప్ర‌ధాన మంత్రి ఆవాస్ యోజ‌న‌-గ్రామీణ్’ లో భాగం గా ఉత్త‌ర్ ప్ర‌దేశ్ లో 6 ల‌క్ష‌ల మంది ల‌బ్ధిదారుల‌ కు ఆర్థిక స‌హాయాన్ని బుధ‌వారం వీడియో కాన్ఫ‌రెన్స్ మాధ్య‌మం ద్వారా విడుద‌ల చేసిన త‌రువాత ఆయ‌న ఆ కార్య‌క్ర‌మం లో ప్ర‌సంగిస్తూ, ప్రజలకు ప్రకాశ్ పర్వ్ తాలూకు శుభాకాంక్షలు తెలిపారు. ‘ప్ర‌కాశ్ ప‌ర్వ్’ సంద‌ర్భం లో ల‌బ్ధిదారుల‌కు ప్ర‌ధాన మంత్రి శుభాకాంక్ష‌లు తెలిపారు. గురు సాహిబ్ త‌న ప‌ట్ల ఎంతో కృప‌ ను వ‌ర్షించార‌ని, ఆయ‌న‌ కు సేవ చేసేందుకు త‌గినంత అవ‌కాశాన్ని కూడా ఇచ్చార‌ని తాను భావిస్తున్నాన‌ని ప్ర‌ధాన మంత్రి అన్నారు. స‌త్యం, సేవ ల మార్గాన్ని అనుస‌రిస్తూనే, స‌వాళ్ళ‌ ను స్వీక‌రించడం లో గురు సాహ‌బ్ జీవితం, గురు సాహ‌బ్ సందేశం మ‌న‌కు ప్రేర‌ణ‌ ను ఇస్తున్నాయన్నారు. స‌త్యం, సేవ‌ల భావ‌న నుంచే ఈ స్థాయి బ‌లం, సాహ‌సాలు అంకురిస్తాయని, గురు గోవింద్ సింహ్ జీ చూపిన ఈ మార్గం లో దేశం ముందుకు సాగిపోతోంద‌ని ప్ర‌ధాన మంత్రి అన్నారు.